**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.07.2020, ora 08.00 – 10.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 10.07.2020, ora 07.00**

**RÂURI**

**I.N.H.G.A**. a emis o **AVERTIZARE Hidrologică, cod Portocaliu**, valabilă în intervalul 09.07.2020 ora 10:00 – 12.07.2020 ora 12:00, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE** pe râul **Prut**, astfel:

**– Cod Portocaliu: În intervalul 09.07.2020 ora 10:00 – 12.07.2020 ora 12:00** pe râulPrut – sector aval S.H. Drânceni, ca urmare a tranzitării ȋn regim controlat prin Ac Stânca Costeşti a viiturilor formate anterior ȋn amonte de intrarea ȋn ţară **(judeţele: Vaslui şi Galaţi).**

**Se ridicӑ începând cu data de 09.07.2020 ora 10:00 Avertizarea Hidrologicӑ din celelalte bazine hidrografice avertizate anterior.**

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

***- Către Prefecturile Judeţelor:*** *Galaţi şi Vaslui, 2* ***prefecturi COD PORTOCALIU.***

**Debitele au fost, în general, în scădere ușoară,** exceptând pe cursurile inferioare ale Siretului și Prutului (sector aval s.h. Oancea), unde au fost în creștere prin propagare. Pe râurile din bazinele hidrografice ale Bârladului și Jijiei, debitele au fost relativ staționare.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișul Repede, Crișul Negru, Mureș, Bârzava, Caraș, Nera, Suceava, Bistriţa, Trotuş, în bazinele superioare ale Jiului și Oltului, pe cursurile Siretului și Prutului, pe cursul mijlociu și inferior ale Begăi şi mai mici (10-30%) pe râurile din bazinul hidrografic Bârlad.

Se situează peste **COTELE DE APᾸRARE** râul Prut, pe sectorul Drânceni – Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, dupa cum urmează :

- peste **COTELE DE PERICOL**, la s.h. Fălciu (600+45) – jud.GL şi la s.h. Oancea (600+51) –jud.GL;

- peste **COTA DE INUNDAȚIE**, la s.h. Şiviţa (435) – jud. GL.

- peste **COTA DE ATENȚIE,** la s.h Drânceni (560+63)-jud.VS

Este în vigoare **AVERTIZAREA HIDROLOGICĂ** nr. 36 din 09.07.2020.

**Debitele vor fi în general, în scădere ușoară,** exceptând cursurile inferioare ale Siretului și Prutului (sector aval s.h. Oancea), unde vor fi în creștere prin propagare. Pe râurile din bazinele Bârladului, Jijiei și pe cele din Dobrogea, debitele vor fi relativ staționare.

Se vor menţine peste **COTELE DE APĂRARE** râul Prut, pe sectorul Drânceni– Şiviţa, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, dupa cum urmează **:**

- peste **COTELE DE PERICOL**, la s.h. Fălciu (600+40) – jud.GL şi la s.h. Oancea (600+61) –jud.GL;

- peste **COTA DE INUNDAȚIE**, la s.h. Şiviţa (435+7) – jud. GL;

- peste **COTA DE ATENȚIE**, la s.h Drânceni (560+20)-jud.VS.

Se menține în vigoare **AVERTIZAREA HIDROLOGICĂ** nr. 36 din 09.07.2020.

**DUNĂRE**

**Debitul la intrarea în ţară (secţiunea Baziaş) în intervalul 09.07.2020 – 10.07.2020 a fost în scădere, având valoarea de 6100 m3/s**, peste multianuală a lunii **iulie (5350 m3/s)**.

În aval de Porţile de Fier debitele au fost în creștere la Gruia și în scădere pe sectorul Calafat– Tulcea.

**Debitul la intrarea în ţară (secţiunea Baziaş) va fi în scădere (5900 m3/s).**

În aval de Porţile de Fier debitele vor fi în scădere la Gruia și pe sectorul Corabia - Tulcea și în creștere pe sectorul Calafat – Bechet.

**Situaţia digurilor:**

Râul Prut – digul incinta Brateşul de Sus şi Brateşul de Jos se află în faza I de apărare.

**2.** **Situația meteorologică în intervalul 09.07.2020, ora 09.00 – 10.07.2020, ora 06.00**

**ÎN ŢARĂ**

**Vremea a fost predominant frumoasă,** iar valorile termice au fost în creștere față de ziua precedentă. Cerul a fost a fost mai mult senin, cu unele înnorări în regiunile nord-vestice, iar seara și noaptea și în cele nord-estice. Vântul va sufla slab şi moderat cu unele intensificări în nordul Carpaților Orientali. Temperaturile maxime s-au încadrat între 20 de grade la Sighetu Marmației și 33 de grade la Calafat, iar la ora 06 se înregistrau valori termice cuprinse între 10 grade la Petroșani, Joseni, Miercurea Ciuc, Toplița și Întorsura Buzăului și 22 de grade la Șiria și Mahmudia.

**LA BUCUREŞTI**

**Vremea a fost frumoasă** și s-a încălzit față de ziua precedentă. Cerul a fost mai mult senin, iar vântul a suflat slab și moderat. Temperatura maximă a fost de 30 de grade la Băneasa și 31 de grade la Filaret și Afumați, iar la ora 06 se înregistrau 16 grade la Afumați și Băneasa și 17 grade la Filaret.

**3. Prognoza meteorologică în intervalul 10.07.2020, ora 09.00 – 11.07.2020, ora 09.00**

**ÎN ŢARĂ**

**Valorile termice vor continua să crească,** caracterizând în orele amiezii o vreme călduroasă, local caniculară în vestul Olteniei. Cerul va fi mai mult senin, exceptând zona montană, unde după-amiaza vor fi unele înnorări și cu totul izolat ploi de scurtă durată și descărcări electrice. Vântul va sufla slab şi moderat, cu unele intensificări, după-amiaza și noaptea, în sud-vestul țării. Temperaturile maxime se vor încadra în general între 29 și 34 de grade, iar cele minime între 13 și 22 de grade, mai coborâte în depresiuni, spre 10 grade.

*Indicele temperatură-umezeală (ITU) va atinge pragul critic de 80 de unități pe aii restrânse în regiunile vestice și sud-vestice.*

**LA BUCUREŞTI**

**Vremea se va menține frumoasă,** iar în orele amiezii va deveni călduroasă. Cerul va fi mai mult senin, iar vântul va sufla slab și moderat. Temperatura maximă va fi de 32...33 de grade, iar cea minimă de 15...18 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Crișuri revine cu informaţii suplimentare referitoare la poluarea accidentală de pe râul Ier, din data de 30.06.2020, ora 11.00**, cu apă de culoare neagră și urât mirositoare, observată în localitatea Săcuieni, jud. Bihor. Calitatea apei de pe râurile transfrontiere Iara şi Barcău, au fost analizate de către laboratorul de calitatea a apei de la Debreţin, din Republica Ungaria. Analizele de laborator au evidenţiat faptul că probele de apă recoltate din data de 01.07.2020, din 9 secţiuni de monitorizare a calităţii apei de suprafaţă, cu probabilă cauză descompunerea vegetaţiei acvatice existente în cursurile de apă, ca fiind una naturală, datorită creşterii conţinutului de fosfor şi scăderea oxigenului dizolvat din probele de apă prelevate, conform datelor din tabelul ataşat.

Tab. REZULTATUL ANALIZELOR pe râul Ier şi Barcău din Republica Ungaria:

|  |  |  |  |  |  |
| --- | --- | --- | --- | --- | --- |
| **Nr.** | **Indicator** | **UM** | **Râul Ier,**  **Secţiunea 6+663** | **Râul Ier,**  **Secţiunea 3+821** | **Râul Barcău**  **Secţiunea 66+888** |
| 1 | N-NH4+ | mg/l | 0,67 | 0,92 | 0,17 |
| 2 | N-NO2 | mg/l | <0,02 | <0,02 | 0,11 |
| 3 | N-NO3 | mg/l | <0,7 | <0,7 | 2,6 |
| 4 | P-PO43- | mg/l | 2,95 | 2,74 | 0,60 |
| 5 | Consum chimic de oxigen CCO-Cr | mg O2/l | 80 | 375 | 59 |

**Notă:** Limite admise conf. HG 188/2002 (NTPA001) şi Limite admise conf. Ord 161/2006, pH 6.5 – 8.5, amoniu 3 mg/l N-NH4+, azotati 11,2 mg/l N-NO3, CCO-Cr 125 mg/l, Ortofosfaţi 0,9 mg/l (P-PO4-3);

Urmează să se revină cu rezultatele analizelor pe probele ce au fost recoltate în continuare, pe măsură ce acestea vor fi finalizate.

**A.B.A. Banat** informează în data de 09.07.2020, că în condiţiile variaţiilor bruşte de temperatură a aerului, a vitezei reduse de curgere a canalului Bega, a precipitaţiilor cu caracter de aversă precum şi a descărcărilor de ape urbane insuficient epurate/neepurate, colectate de pe vatra municipiului Timişoara, jud. Timiş, evacuate urmare a situaţiei de urgenţă apărute ca şi consecinţă a depăşirii debitului influent maxim proiectat al Staţiei de Epurare Timişoara, se produce descompunerea accelerată a substanţelor organice, având ca şi rezultat scăderea concentraţiei oxigenului dizolvat din apă, pe tronsonul aval Timişoara-Nod Hidrotehnic Sânmihaiu Român, ce poate afecta menţinerea vieţii piscicole.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în idata de 08.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

**APM Arges** informează despre **poluarea accidentală a solului, din data de 09.07.2020, ora 11.15, cu 600 litri ţiţei în amestec cu 900 litri apă sărată de zăcământ, provenind de la o fisură datorită coroziunii, de pe conducta aparţinând OMV Petrom**, **de la Parc 16 Ştefan cel Mare, la 5600m de Parc 1 Popeşti, jud Argeş. A fost afectat circa 200 mp de teren proprietate privată, cultivat cu grâu.** S-a depistat conducta avariată şi s-a izolat avaria. OMV Petrom a luat măsuri de oprire a pompării pe magistrala de ţiţei şi apă de zăcământ, se va vidanja fluidul scurs, s-a izolat conducta, s-a împrăştiat material absorbant Grafysorber, se acţionează în vederea remedierii conductei prin montare şarnieră Straub, se acţionează în continuare pentru îndepărtarea produsului petrolier scurs.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 08-09.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția de Comunicare, Transparență și IT